Ritratt: Flickr .td_uid_2_609a14e1da3af_rand.td-a-rec-img{text-align:left}.td_uid_2_609a14e1da3af_rand.td-a-rec-img img{margin:0 auto 0 0} Taljana ta' 23 sena ngħatat sitt dożi ta' vaċċin kontra l-Covid-19 bi żball. Dan ġara lbieraħ fl-isptar ta' Noa fil-belt ta' Massa, meta t-tfajla kienet imlaqqma bi flixkun sħiħ tal-vaċċin Pfizer. Normalment il-professjonisti mediċi jinjettaw doża waħda wara li jkunu ppreparaw dan. Jirriżulta li pass tekniku nqabeż mill-professjonisti li kienu qed jagħtu l-vaċċin, u wara li ndunaw bl-iżball infurmaw lit-tfajla minnufih. It-tfajla, li qed titħarreġ l-isptar fil-psikoloġija klinika, ingħatat l-appuntament bħala ħaddiema fil-qasam tas-saħħa. Id-Dipartiment tas-Saħħa (ASL) tat-Toscana fetaħ inkjesta biex isir magħruf x'wassal għall-inċident u r-raġuni għaliex ġew ippreparati sitt dożi tal-vaċċin u mhux wieħed. Skont rapporti tal-Agenzia Giornalistica Italiana, studji li saru dwar dożi eċċessivi tal-vaċċin kienu fuq erba' dożi. Wara li ngħatat it-trattament, il-mara ntbagħtet id-dar wara li nżammet l-isptar għal 24 siegħa. .td_uid_3_609a14e1da694_rand.td-a-rec-img{text-align:left}.td_uid_3_609a14e1da694_rand.td-a-rec-img img{margin:0 auto 0 0}